Sport-és honismereti tábor Nagyatádon június 26-július 3-ig
Tábort szervezünk dél-nyugat Magyarország egyik legszebb városának kempingjébe. Mind a kemping mind a strand rendkívül igényesen rendben tartott, kulturált. A helybeliek nagyon vendégszeretők. A termál strandra közvetlen átjárás van a kemping területéről, ahol strandröplabda-, foci-, kosárlabdapálya, lengőteke, óriássakk, ping-pong asztalok, 50 méteres úszómedence, élményfürdő és termálmedence található. Mindezeket a lehetőségeket kihasználva szervezzük a napokat. Délelőtt úszással kezdünk, majd a labdajátékok következnek forgószínpad szerűen. Az ebéd utáni pihenő után ismét úszás, majd szabadon választott sportolás, önfeledt pancsolás, csúszdázás következik. A késő délutáni órákban megnézzük a város nevezetességeit ( hadipark, szoborpark, vidrapark, ezer éves fák ligete).Tervezünk még egy kenutúrát a Dráván, mely természetvédelmi terület és csak külön engedéllyel látogatható az útlevéllel rendelkező gyerekekkel. Ellátogatunk a festői Kaszó nevű községbe, ahol kisvonattal utazunk a védett erdőbe őzeket megfigyelni. 
Magunk készítjük az ételeinket, a gyerekek az előkészítésben tevékenyen részt vesznek. Sátorban alszunk. 2-3 gyereknek jut egy sátor.  Akinek nincs sátra tudunk adni, bár az a tapasztatunk, hogy előbb-utóbb mindenki vesz magának egy akciós, olcsó sátrat,mely évek alatt behozza az árát.
 Szülőket is szeretettel várunk. Szintén tapasztalatból tudjuk, hogy a felnőttek is nagyon jól érzik magukat a nyaralás során. Levesszük vállukról a gyerekkel való állandó foglalkozás gondját, mégis együtt lehetnek. Nincs gond bevásárlásra, főzésre. A felnőtt közösség a hét folyamán nagyon jól összekovácsolódik. Aki idegenkedik a sátrazástól, némi felárért telepített lakókocsit bérelhet magának. Tehát minden adott a kikapcsolódásra. A „rossz” időjárás sem fog ki rajtunk, mert minden medence termálvízzel elegyített, tehát kellemes hőmérsékletű. 
Az utazás külön busszal történik. 
Természetesen a táborozás hagyományait mi is folytatjuk tábortűzzel, daltanulással, vetélkedőkkel, stb.
A jelentkezőknek május közepén tartunk szülői értekezletet, ahol mindent pontosítunk. 
A részvételi díj: 35.000.-Ft
Szeretettel várunk minden jelentkezőt: Tóth Jutka néni, Galiné Szabó Kata néni, Salamonné Simonfi Zita néni, De Petris Ági néni. Érdeklődni lehet: 06303752650 telefonszámon